
28 DR 31.3.2014 

 

membincangkan tentang anggaran perbelanjaan tambahan, tentang butiran-butiran tiap-tiap 
kementerian. Dalam butiran ini Kementerian Pendidikan ataupun Kementerian Pelajaran 
tidak ada termasuk pun. 

■1210 

 Macam mana pendapat Tuan Yang di-Pertua sama ada perkara ini boleh 
dibahaskan? Terima kasih.  

 Tuan Yang di-Pertua:  Tidak apa Yang Berhormat. Kalau saya memikirkan 

bahawa ada hujah yang melanggar peraturan mesyuarat. Biar saya tegur. Tidak apa ini 
peringkat dasar Yang Berhormat. Pokoknya sekarang ini jangan panjang lebarkan sahaja 
kerana yang lain tidak ada peluang untuk berhujah pula. Sila, sila.  

 Tuan Lim Guan Eng [Bagan]:  [Bercakap tanpa menggunakan pembesar suara] 

Ini adalah – itu ayat terakhir. Soalan ini ialah sama ada Kerajaan Persekutuan cukup berani 
untuk melaksanakan perubahan-perubahan yang dicadangkan oleh Bank Dunia? Di mana 
ada berapa aspek macam mana kita boleh meningkatkan mutu pendidikan? Atau adakah 
ego dan kebanggaan palsu mereka yang terlibat dalam mentadbirkan sistem pendidikan 
kita akan terus mengongkong Malaysia di tahap suku terendah di dunia daripada segi kualiti 
sistem pendidikan dan akhirnya bukan sahaja kalah kepada Thailand dan Vietnam, tetapi 
mungkin kalah kepada Indonesia.  

 So, sebagai rumusan kita harap ancaman ke atas usaha Malaysia menjadi sebuah 
negara maju, kita kena lihat ancaman kembar ini. Satu ialah peningkatan hutang isi rumah 
di mana melibatkan orang-orang biasa, keluarga biasa. Satu lagi ialah kualiti sistem 
pendidikan yang kian menurun. Kita harap berikanlah perhatian, berikanlah perbelanjaan 
yang sewajarnya ke atas kedua-dua masalah utama ini. Sekian, terima kasih Tuan Yang di-
Pertua.  

 Tuan Yang di-Pertua:  Terima kasih. Sila Yang Berhormat Kinabatangan. 

 

12.11 tgh. 

 Datuk Bung Moktar bin Radin [Kinabatangan]:  Terima kasih Tuan Yang di-

Pertua. Saya ingin menyentuh beberapa perkara iaitu saya berharap kerajaan dapat 
mengenal pasti di mana kecenderungan media-media antarabangsa, media-media asing 
bermula daripada Fox News, kemudian CNN yang telah melontarkan pelbagai tuduhan dan 
tohmahan kepada Kerajaan Malaysia, kepada pimpinan negara ini juga dilibatkan nama 
Seri Paduka Baginda Yang di-Pertuan Agong, yang kononnya negara kita ini 
mengeksploitasi ataupun menjadi tonggak memproses pengganas Islam. 

 Pada saya, perkara ini perkara yang terlalu berat yang dilontarkan oleh media 
antarabangsa. Ini mungkin ekoran daripada kejadian kehilangannya MH370. Sejauh mana 
pula kebenaran tuduhan-tuduhan seumpama ini dapat diatasi oleh kerajaan kita? Oleh 
pihak media kita? Oleh pihak SKMM contohnya.  

 Dato’ Shamsul Anuar bin Haji Nasarah [Lenggong]: Yang Berhormat 

Kinabatangan. Yang Berhormat Kinabatangan. Sedikit sahaja. 

 Datuk Bung Moktar bin Radin [Kinabatangan]:  Baru mukadimah ini Yang 
Berhormat Lenggong. [Ketawa]  

 Dato’ Shamsul Anuar bin Haji Nasarah [Lenggong]: Tuan Yang di-Pertua, Yang 

Berhormat Kinabatangan, saya tertarik apabila Yang Berhormat Kinabatangan sebut 
bagaimana media Barat memainkan isu kononnya negara kita ialah pusat untuk melatih 
terrorist ini. Saya cukup bimbang isu ini. Kalau kita lihat kepada sejarah, kita lihat kepada 

bagaimana kuasa-kuasa besar masuk dengan campur tangan kepada negara-negara 
tertentu, alasan yang diberikan pada peringkat awal untuk campur tangan ialah soal terrorist 
ini.  

 Kita tengok banyak negara, kuasa-kuasa besar menggunakan alasan ini. Dia 
tuduh negara berkenaan ada terrorist akhirnya dia menggunakan satu perkara untuk 
masuk. Apakah ini juga merupakan satu agenda negara luar untuk meletakkan Malaysia 
menjadi sasaran baru kepada mereka? Memandang Malaysia merupakan negara 
berpotensi dalam segala bidang. Saya hendak tanya pandangan Yang Berhormat 
Kinabatangan.  



membincangkan tentang anggaran perbelanjaan tambahan, tentang butiran-butiran tiap-tiap kementerian. Dalam butiran ini Kementerian Pendidikan ataupun Kementerian Pelajaran tidak ada termasuk pun. #1210 Macam mana pendapat Tuan Yang di-Pertua sama ada perkara ini boleh dibahaskan? Terima kasih. Tuan Yang di-Pertua: Tidak apa Yang Berhormat. Kalau saya memikirkan bahawa ada hujah yang melanggar peraturan mesyuarat. Biar saya tegur. Tidak apa ini peringkat dasar Yang Berhormat. Pokoknya sekarang ini jangan panjang lebarkan sahaja kerana yang lain tidak ada peluang untuk berhujah pula. Sila, sila. Tuan Lim Guan Eng [Bagan]: [Bercakap tanpa menggunakan pembesar suara] Ini adalah- itu ayat terakhir. Soalan ini ialah sama ada Kerajaan Persekutuan cukup berani untuk melaksanakan perubahan-perubahan yang dicadangkan oleh Bank Dunia? Di mana ada berapa aspek macam mana kita boleh meningkatkan mutu pendidikan? Atau adakah ego dan kebanggaan palsu mereka yang terlibat dalam mentadbirkan sistem pendidikan kita akan terus mengongkong Malaysia di tahap suku terendah di dunia daripada segi kualiti sistem pendidikan dan akhirnya bukan sahaja kalah kepada Thailand dan Vietnam, tetapi mungkin kalah kepada Indonesia. So, sebagai rumusan kita harap ancaman ke atas usaha Malaysia menjadi sebuah negara maju, kita kena lihat ancaman kembar ini. Satu ialah peningkatan hutang isi rumah di mana melibatkan orang-orang biasa, keluarga biasa. Satu lagi ialah kualiti sistem pendidikan yang kian menurun. Kita harap berikanlah perhatian, berikanlah perbelanjaan yang sewajarnya ke atas kedua-dua masalah utama ini. Sekian, terima kasih Tuan Yang di- Pertua. Tuan Yang di-Pertua: Terima kasih. Sila Yang Berhormat Kinabatangan. 12.11 tgh. Datuk Bung Moktar bin Radin [Kinabatangan]: Terima kasih Tuan Yang di- Pertua. Saya ingin menyentuh beberapa perkara iaitu saya berharap kerajaan dapat mengenal pasti di mana kecenderungan media-media antarabangsa, media-media asing bermula daripada Fox News, kemudian CNN yang telah melontarkan pelbagai tuduhan dan tohmahan kepada Kerajaan Malaysia, kepada pimpinan negara ini juga dilibatkan nama Seri Paduka Baginda Yang di-Pertuan Agong, yang kononnya negara kita ini mengeksploitasi ataupun menjadi tonggak memproses pengganas Islam. Pada saya, perkara ini perkara yang terlalu berat yang dilontarkan oleh media antarabangsa. Ini mungkin ekoran daripada kejadian kehilangannya MH370. Sejauh mana pula kebenaran tuduhan-tuduhan seumpama ini dapat diatasi oleh kerajaan kita? Oleh pihak media kita? Oleh pihak SKMM contohnya. Dato' Shamsul Anuar bin Haji Nasarah [Lenggong]: Yang Berhormat Kinabatangan. Yang Berhormat Kinabatangan. Sedikit sahaja. Datuk Bung Moktar bin Radin [Kinabatangan]: Baru mukadimah ini Yang Berhormat Lenggong. [Ketawa] Dato' Shamsul Anuar bin Haji Nasarah [Lenggong]: Tuan Yang di-Pertua, Yang Berhormat Kinabatangan, saya tertarik apabila Yang Berhormat Kinabatangan sebut bagaimana media Barat memainkan isu kononnya negara kita ialah pusat untuk melatih terrorist ini. Saya cukup bimbang isu ini. Kalau kita lihat kepada sejarah, kita lihat kepada bagaimana kuasa-kuasa besar masuk dengan campur tangan kepada negara-negara tertentu, alasan yang diberikan pada peringkat awal untuk campur tangan ialah soal terrorist ini. Kita tengok banyak negara, kuasa-kuasa besar menggunakan alasan ini. Dia tuduh negara berkenaan ada terrorist akhirnya dia menggunakan satu perkara untuk masuk. Apakah ini juga merupakan satu agenda negara luar untuk meletakkan Malaysia menjadi sasaran baru kepada mereka? Memandang Malaysia merupakan negara berpotensi dalam segala bidang. Saya hendak tanya pandangan Yang Berhormat Kinabatangan.